Diari Oficial de la Generalitat Valenciana


Sumari del DOGV 7345, del 25-08-2014 (2014/7620)

RESOLUCIÓ de 6 d'agost de 2014, de la Conselleria d'Educació, Cultura i Esport, per la qual es modifica l'autorització al centre privat de Formació Professional Centro Profesional Europeo de Valencia, a València, per trasllat d'instal·lacions, canvi de denominació de la titularitat i autorització de cicles formatius.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7345

Data del DOGV
:   25-08-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/7620


Data del document
:   06-08-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 6 d'agost de 2014, de la Conselleria d'Educació, Cultura i Esport, per la qual es modifica l'autorització al centre privat de Formació Professional Centro Profesional Europeo de Valencia, a València, per trasllat d'instal·lacions, canvi de denominació de la titularitat i autorització de cicles formatius. [2014/7620]  
L'expedient ha sigut iniciat a instància del representant de la titularitat del centre privat de Formació Professional Centro Profesional Europeo de Valencia, número de codi 22213566, de València, en sol·licitud de modificació de l'autorització per trasllat d'instal·lacions, canvi de denominació de la titularitat i autorització de cicles formatius.  
  
La Direcció General de Centres i Personal Docent va emetre un informe favorable, de 3 de juliol de 2014, referent a l'adequació de les instal·lacions proposades, trasllat d'instal·lacions, i autorització dels cicles formatius de grau superior d'Imatge per al Diagnòstic, de Transport i Logística, d'Administració i Finances, de Desenrotllament d'Aplicacions Multiplataforma i de Desenrotllament d'Aplicacions Web, quant a espais educatius, d'acord amb el que disposa la legislació aplicable.  
Vista la proposta favorable de data 28 de juliol de 2014, de la direcció territorial competent en matèria educativa, que inclou l'informe favorable de la Unitat Tècnica de Construccions respecte a les instal·lacions, de conformitat amb la normativa aplicable.  
Vist el compromís de la titularitat del centre de presentar la relació del professorat i les titulacions respectives abans de l'inici del curs escolar, de conformitat amb la legislació aplicable.  
Vista la documentació presentada respecte al canvi de denominació de la titularitat i sent prou justificativa dels fets.  
  
Vista la Llei Orgànica 8/1985, de 3 de juliol (BOE 04.07.1985), Reguladora del Dret a l'Educació; la Llei Orgànica 2/2006, de 3 de maig (BOE 04.05.2006), d'Educació, modificada per la Llei Orgànica 8/2013, de 9 de desembre (BOE 10.12.2013), per a la Millora de la Qualitat Educativa; el Reial Decret 132/2010, de 12 de febrer (BOE 12.03.2010), pel qual s'establixen els requisits mínims dels centres que impartisquen les ensenyances del segon cicle de l'Educació Infantil, l'Educació Primària i l'Educació Secundària, i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 12.03.2010).  
  
Vista la proposta del director general de Centres i Personal Docent, de data 1 d'agost de 2014, i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
Primer  
Modificar l'autorització per trasllat d'instal·lacions, canvi de denominació de la titularitat i autorització de cicles formatius del centre que més avall s'indica, en els termes que s'especifiquen.  
Denominació genèrica del centre: centre privat de Formació Professional.  
Denominació específica del centre: Centro Profesional Europeo de Valencia.  
Anterior denominació de la titularitat: Iniciativas Educativas Educa, SLU.  
Nova denominació de la titularitat: Universidad Europea de Valencia, SLU.  
Anterior domicili: c/ General Elío, núm. 2.  
Nou domicili: av. Aragó, núm. 30 (edifici Europa).  
Localitat: València.  
Província: València.  
Codi: 36500593.  
S'autoritza l'ampliació dels cicles formatius de grau superior d'Imatge per al Diagnòstic, de Transport i Logística, d'Administració i Finances, de Desenrotllament d'Aplicacions Multiplataforma i de Desenrotllament d'Aplicacions Web, de manera que el centre queda configurat, en la seua totalitat, amb la composició següent:  
  
Cicles formatius de grau superior  
Família d'Administració i Gestió  
- 1 cicle (1r i 2n curs) d'Administració i Finances (codi ensenyança: 83872310590), amb 20 llocs escolars per curs, que s'impartiran a la vesprada.  
Família de Comerç i Màrqueting:  
- 1 cicle (1r i 2n curs) de Comerç Internacional (codi ensenyança: 12592203797), amb 20 llocs escolars per curs, que s'impartiran al matí.  
- 1 cicle (1r curs i FCT) de Gestió Comercial i Màrqueting (codi ensenyança: 34284739462), amb 20 llocs escolars per curs, el curs presencial s'impartirà al matí.  
- 1 cicle (1r i 2n curs) de Transport i Logística (codi ensenyança: 82032401495), amb 20 llocs escolars per curs; un curs s'impartirà al matí i l'altre a la vesprada.  
Família d'Informàtica i Comunicacions  
- 1 cicle (1r i 2n curs) de Desenrotllament d'Aplicacions Multiplataforma (codi ensenyança: 54129694296), amb 20 llocs escolars per curs; un curs s'impartirà al matí i l'altre a la vesprada.  
- 1 cicle (1r i 2n curs) de Desenrotllament d'Aplicacions Web (codi ensenyança: 21328997463), amb 20 llocs escolars per curs; un curs s'impartirà al matí i l'altre a la vesprada.  
Família de Sanitat:  
- 1 cicle (1r curs i FCT) d'Higiene Bucodental (codi ensenyança: 86478232475), amb un curs presencial de 20 llocs escolars per impartir-lo de manera presencial a la vesprada.  
- 1 cicle (1r i 2n curs) d'Imatge per al Diagnòstic (codi ensenyança: 43668777617), amb 20 llocs escolars cada curs; un curs s'impartirà al matí i l'altre a la vesprada.  
  
Segon  
El centre haurà de presentar la relació del professorat i les titulacions adequades a les ensenyances que s'autoritzen, davant de la direcció territorial corresponent, per a la seua aprovació abans de l'inici de les activitats educatives, amb un informe previ favorable de la Inspecció Educativa.  
  
Tercer  
Esta autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
Esta resolució tindrà efectes des de la data en què es dicta; no obstant això, els seus efectes acadèmics fan referència a l'inici del pròxim curs escolar.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 27.11.1992), i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa (BOE 14.07.1998), contra el present acte que posa fi a la via administrativa es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la consellera d'Educació, Cultura i Esport, en el termini d'un mes a comptar de l'endemà de la notificació d'esta resolució.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació d'esta resolució.  
  
Per als interessats que no siguen objecte de notificació, els terminis començaran a comptar a partir de l'endemà de ser publicada en el Diari Oficial de la Comunitat Valenciana.  
  
València, 6 d'agost de 2014.- La consellera d'Educació, Cultura i Esport: María José Catalá Verdet.